Lav et referat af nedenstående tekst:

Tekst:
- Det kommer tæt på nu. Sådan lød meldingen fra nordjyske Tomas Pedersen, da TV2 Nord fangede ham over telefonen onsdag eftermiddag. Han er oprindeligt fra Hadsund, men har siden 2010 boet i Poznan i Polen, hvor han driver to virksomheder. En, der laver kampagner for andre firmaer - og en, der producerer interiør, møbler og kunst. Selvom han bor langt fra den ukrainske grænse, ser han tydeligt, hvad krigen bringer med sig. - Jeg vinkede tidligere til nogle børn, som vinkede til mig, mens de kørte forbi i en VW transporter med deres mødre. Det er flygtninge, der har forladt deres mand og hjemland, fortæller Tomas Pedersen, som er dybt berørt over situationen. - Førhen var krig noget, man så langt væk i fjernsynet, men nu kommer det tæt på. Jeg kan relatere på en helt anden måde, og jeg har virkelig en klump i halsen, siger han. Stiller hus til rådighed Derfor har Tomas Pedersen også skrevet ud på Facebook, at han gerne vil sætte sit hus til rådighed til ukrainske flygtninge, der har brug for et sted at bo. - Jeg er taknemmelig over at være så priviligeret, og derfor vil jeg gerne stille mit hus til rådighed, hvis nogle har behov, siger han. Huset købte han for flere år siden med henblik på at renovere det og selv flytte ind. Men på grund af corona, udskød han renoveringen. Kort før TV2 Nord kontaktede Tomas Pedersen, havde han et møde med rektoren fra et kunstuniversitet i Polen. Universitetet er interesseret i at få ukrainske kunstnere på flugt til at bo i Tomas Pedersens hus. - Jeg vil ikke sætte nogle krav overhovedet, og er der nogle, der har behov for et arbejde, når de kommer til Polen, er jeg også interesseret i at ansætte folk i mine virksomheder, siger han. Mangel på medicin og brændstof Det er ikke kun forbipasserende flygtninge, Tomas Pedersen oplever i kraft af krigen. Da han sidst skulle tanke sin bil, var det først den fjerde tankstation, hvor der var brændstof at hente. Derudover oplever han også, at supermarkederne hurtigere løber tør for varer - specielt medicin. - Det er lidt som da coronapandemien begyndte, hvor folk hamstrede og gik i en form for krisetilstand. Det samme oplever vi nu, siger han. Tomas Pedersen tjekker også nyhederne, som det første om morgenen. - Vi aner ikke, hvad der kommer til og ske, og det har sat så mange tanker i gang, siger han. Han understreger dog, at han er meget taknemmelig for sin egen situation, og derfor vil han hjæpe, det han kan. - Jeg ser også, hvor meget polakkerne hjælper til og supporter hernede, og det er rigtig flot, siger Tomas Pedersen.

Referat:
Nordjyske Tomas Pedersen bor i Polen og oplever krigens følgevirkninger helt tæt på. Han har derfor tilbudt ukrainske flygtninge at bosætte sig i sit hus i Polen.